Ο ΝΤΙΟΥΙ ΕΠΙΚΡΑΤΕΙ ΤΟΥ ΤΡΟΥΜΑΝ
Το βράδυ της 18ης Απριλίου 1775,
ο Πολ Ρεβέρ ανέλαβε να μεταβεί έφιππος στο Λέξινγκτον της Μασαχουσέτης
για να μεταφέρει την είδηση πως οι Βρετανοί στρατιώτες στη Βοστόνη
θα εκστράτευαν προς την ύπαιθρο, βορειοδυτικά της πόλης.
Ο Ρεβέρ ξεκίνησε έφιππος
και αφού γλίτωσε τη σύλληψη έξω από το Τσάρλεστον,
άλλαξε διαδρομή και πέρασε από το Μέντφορντ,
προειδοποιώντας τους αποίκους για την επικείμενη επίθεση.
Ξέρετε... "Έρχονται οι Βρετανοί! Έρχονται οι Βρετανοί!"
Η γενναία διαδρομή του Ρεβέρ έσωσε πολλές ζωές
και άθελά του κατέστρεψε μερικές άλλες.
- Έρχονται οι Βρετανοί! - Πρέπει να φύγουμε!
Έρχονται οι Βρετανοί! Έρχονται οι Βρετανοί!
- Κύριε, βοήθησέ μας! - Έρχονται οι Βρετανοί!
- Γρήγορα! - Φύγετε! Φύγετε!
Τρέξτε να σωθείτε!
Να πάρει. Οι Βρετανοί! Έρχονται οι Βρετανοί!
Θεέ μου! Έλσμπεθ! Έλσμπεθ!
- Ναι; Τι συμβαίνει; - Έρχονται οι Βρετανοί.
- Τι;
- Πρέπει να τα μαζέψουμε και να φύγουμε. - Πού θα πάμε;
- Δεν ξέρω. - Πάμε στην αδελφή μου, στο Ίπσουιτς.
- Στην αδελφή σου; - Ναι.
Όχι, είναι Πουριτανή. Ας μην πάμε εκεί.
Πριν από κάθε γεύμα, λέει προσευχή επί 45 λεπτά.
Γιατί ευχαριστεί τον Θεό; Τα μισά παιδιά της έχουν πεθάνει.
- Της έχουν μείνει άλλα πέντε γερά. - Καλά, πάμε στην αδελφή σου.
- Καλά. - Μάζεψ' τα.
- Να πάρω και τα καρότα;
- Ναι. Είναι καλό σνακ. - Και τ' αβγά;
Αβγά στο ταξίδι, πάνω σ' άλογο; Έχεις τρελαθεί;
Θα πάρεις μαζί τη συλλογή με τα φτερά;
Δεν είναι συλλογή με φτερά. Είναι πένες. Τις έχω από παιδί.
Αυτήν την κρατούσε ο Τζον Ουίνθροπ τη μέρα που πέθανε από πλευρίτιδα.
- Κάνε χώρο για τη μαμά. - Δεν θα το πάρεις.
Είναι το πορτρέτο της απ' τον γάμο της. Ήταν 25 χρονών.
- Η γυναίκα είναι τέρας. - Θα μοιραστούμε το μπαούλο σου.
Άσε με να πάρω τη μαμά.
- Σε παρακαλώ! Είναι νεκρή! Πέθανε! - Πάρε αυτήν την ηλίθια από...
Άσ' το εδώ. Δεν το χρειαζόμαστε στο κάρο.
Ξέρεις τι μ' ενοχλεί περισσότερο σε σένα;
Μην αρχίζεις πάλι με το βούτυρό μου.
- Αλήθεια; - Ναι.
Κανείς δεν φτιάχνει χειρότερο βούτυρο από σένα.
Δεν θα κατάφερνες με τίποτα να φτιάξεις βούτυρο.
Πώς τολμάς;
Κανείς δεν φτιάχνει καλύτερο βούτυρο από μένα. Είμαι ο καλύτερος.
Ξεκινώ δεξιόστροφα και μετά πάνω-κάτω.
Γρήγορα, πιο γρήγορα! Χτυπώ, χτυπώ!
Η μητέρα έλεγε "Παντρέψου τον αν θες, αλλά το βούτυρό του είναι πικρό".
- Δεν είναι πικρό. Είναι καλό. - Το πικρό βούτυρο δεν είναι καλό.
- Και όμως, είναι! - Σε κανέναν δεν αρέσει το βούτυρό σου!
Παρεμπιπτόντως, η φάβα σου είναι αλευρώδης.
Η φάβα μου; Όλοι λατρεύουν τη φάβα μου!
Κανείς δεν τη λατρεύει. Και ξέρεις κάτι;
Γι' αυτό δεν έρχεται κανείς στο σπίτι. Τη σιχαίνονται.
Να έβλεπες τις φάτσες τους.
Μορφάζουν από αηδία. Τους πιάνει αναγούλα.
Ξέρεις γιατί δεν έρχεται κανείς; Γιατί είσαι βαρετός.
Γι' αυτό δεν σε κάλεσαν στο τσάι του Μάικλ Φίνεϊ.
Είπε "Όλο για τη δουλειά του μιλάει".
Γιατί η δουλειά μου παρουσιάζει μεγάλο ενδιαφέρον.
- Φτιάχνεις βαρέλια. - Ναι.
- Τα βαρέλια έχουν ενδιαφέρον. - Κανείς δεν τα βρίσκει ενδιαφέροντα.
Δεν τα βρίσκεις ενδιαφέροντα γιατί δεν τα καταλαβαίνεις.
Τα βαρέλια είναι πολύ περίπλοκα για σένα.
- Τα βαρέλια φτιάχνονται δύσκολα. - Αλήθεια;
Είναι τόσο δύσκολο να βάλεις ξύλα σε κύκλο;
Νομίζεις ότι είναι εύκολο να φτιάξεις βαρέλι;
- Τόσο άσχετη είσαι. - Εύκολο είναι!
Το ξύλο βγαίνει από δέντρο! Που είναι στρογγυλό!
Κι έχει περίπου ίδιο μέγεθος με ένα βαρέλι!
Καλά. Δεν έχω χρόνο για καβγάδες. Ας το ξεχάσουμε.
- Να κάνουμε βαλίτσες. - Εντάξει.
- Θα πάρω κι άλλα σκαλίσματα σε οστά. - Βέβαια. Πολύ καλή ιδέα.
- Τι είναι αυτό; Τι κρατάς εκεί; - Τίποτα.
- Τότε, γιατί δεν με αφήνεις να το δω; - Αν ήταν κάτι, θα σ' το έδειχνα.
Τότε, γιατί να κοιτάξεις το τίποτα;
Είτε είναι τίποτα είτε κάτι, θέλω να το δω. Τώρα...
Γιατί έχεις εικόνες με γυμνόστηθες Ινδιάνες;
Εντάξει. Η εξήγηση είναι πολύ απλή.
Θα ανοίξω επιχείρηση βουτύρου
και θα βάλω τη φωτογραφία της στο βαζάκι.
Δεν ήξερα ότι ήταν γυμνόστηθη.
Γιατί να βάλεις γυμνόστηθες Ινδιάνες των Μάσπι στα βαζάκια με το βούτυρο;
Μάσπι; Αυτές είναι Ιροκουά. Δεν είμαι κανένας βάρβαρος.
Τι σχέση έχουν με το βούτυρο;
- Λάθος μου. Συγγνώμη, παιδιά. - Τι ήταν αυτό;
Συγγνώμη.
Δεν έρχονται οι Βρετανοί.
- Δεν έρχονται. - Τι πράγμα;
- Λάθος μου. Συγγνώμη. - Τι είναι αυτά που λες;
Δεν θα έρθουν εδώ.
- Πηγαίνουν προς το Κόνκορντ. - Και τότε τι ήταν όλη αυτή η φασαρία;
Κατέβηκες τρέχοντας τον λόφο και ούρλιαζες "Έρχονται! Έρχονται".
- Έτσι μου είπαν. - Ποιος σ' το είπε;
- Κάτι τύποι. - Ποιοι τύποι;
Κάτι εντάξει τύποι. Είπαν "Ακούσαμε ότι έρχονται οι Βρετανοί".
Είπαν "Πρέπει να ενημερώσουμε τον κόσμο".
Κι εγώ είπα "Άσ' το πάνω μου. Θα το κάνω εγώ".
Κι αυτοί είπαν "Έγινε. Το 'χεις".
Δηλαδή σου είπαν ότι έρχονται οι Βρετανοί κι εσύ προσφέρθηκες να το διαδώσεις;
- Έτσι έγινε; - Ναι. Ήταν πολύ εντάξει τύποι.
Ίσως έπρεπε να κατέβεις τον λόφο φωνάζοντας "Ίσως έρχονται οι Βρετανοί!"
Μα έρχονται.
Απλώς δεν έρχονται εδώ.
- Θα τους πεις ότι έκαναν λάθος; - Όχι.
- Γιατί; - Είναι πολύ εντάξει τύποι.
Δεν θα τους πω "Κάνατε λάθος. Οι Βρετανοί δεν θα έρθουν εκεί".
Μετά, δεν θα με κάνουν παρέα.
- Ρεβέρ. - Τι;
Ξέρεις τι μου έκανες;
Με έμπλεξες για τα καλά. Με υποχρέωσες.
- Μπράβο, Ρεβέρ. - Ζητώ συγγνώμη.
Αλλά δεν είμαι υπεύθυνος για τη ζωή σας, κύριε.
Δηλαδή οι Βρετανοί δεν έρχονται;
Συγγνώμη γι' αυτό, παιδιά. Λάθος μου.
Οι Βρετανοί δεν έρχονται.
Πού να σου λέω τι έγινε...
Πού να σου λέω...
Αυτός...
Αυτός ο Ρεβέρ είναι τελείως παλαβός. Ο άνθρωπος είναι για δέσιμο.
Τελικά, οι Βρετανοί δεν έρχονται.
Το πιστεύεις;
Δεν έρχονται.
Ναι, ναι, ναι. Τέλος πάντων...
Ξέρεις... Ναι.
Μπορούμε να ξεπακετάρουμε
και να συνεχίσουμε την υπέροχη ζωή μας εδώ.
Λοιπόν, τι έχουμε για βραδινό; Ελπίζω να έχουμε φάβα.
ΤΕΞΑΣ
Η Επανάσταση του Τέξας ήταν η εξέγερση των Αμερικανών αποίκων
κατά της κυβέρνησης του Μεξικού.
Στις 23 Φεβρουαρίου 1836, ο Ντέιβι Κρόκετ, ο Τζέιμς Μπάουι
και μια μικρή φρουρά περίπου 200 Τεξανών εθελοντών
πολιορκήθηκαν από μεξικανικό στρατό δύο έως τριών χιλιάδων ανδρών
υπό τις διαταγές του στρατηγού Σάντα Άννα,
στη μάχη που έμεινε στην ιστορία ως η Μάχη του Άλαμο.
Όλοι οι υπερασπιστές σκοτώθηκαν και, καθώς οι αντίπαλοι ήταν δεκαπλάσιοι,
είχαν ελάχιστες έως μηδενικές πιθανότητες να νικήσουν.
Όμως, πέρα απ' όλα αυτά,
ίσως υπήρχε ένας διαφορετικός λόγος που έπεσε το Άλαμο.
Πρώτη μας δουλειά είναι να οχυρώσουμε το ανατολικό τείχος.
Ναι, το ανατολικό τείχος χρειάζεται ενίσχυση.
Ο συνταγματάρχης Τράβις ζήτησε να συγκεντρώσουμε τα πυρομαχικά
και να τα μεταφέρουμε στην κεντρική πλατεία.
- Ο Τράβις; - Ξέρω.
- Το παίζει αφεντικό. - Εμείς κάνουμε όλη τη δουλειά.
Αυτοί κάθονται όλη μέρα μέσα και δίνουν διαταγές.
Δεν κάνουν τίποτα.
- Δεν ξέρω τι κάνουν αυτοί. - Εσύ κάνεις όλη τη δουλειά.
- Κοίτα με. - Να σε ρωτήσω κάτι.
Δεν έχουμε αποχωρητήριο. Έχεις βρει κανένα σημείο;
Έχω βρει, αλλά δεν είναι ό,τι καλύτερο.
Δίπλα στις καρυδιές πεκάν. Περνάω μέσα από τις φραγκοσυκιές.
- Πίσω απ' αυτό το δέντρο. - Το 'χα εντοπίσει.
- Εσύ έχεις βρει; - Έχω βρει ένα καλό σημείο.
- Πού περίπου; - Ξέρεις...
Πες μου τουλάχιστον προς τα πού είναι.
Δεν θα σου πω τίποτα άλλο. Μη με ρωτήσεις.
Είναι στη βόρεια πλευρά, κάπου εκεί...
- Δεν θα το βρεις. - Είναι βόρεια από τις φραγκοσυκιές;
Τέλος η κουβέντα. Θα σου πω μόνο το εξής. Καλύτερο σημείο δεν θα βρεις.
- Αλήθεια; - Είναι καταπληκτικό.
Στη διακλάδωση του ποταμού;
- Εκεί το χορτάρι είναι πιο μαλακό. - Δεν συνεχίζω αυτήν την κουβέντα.
Δεν θα μου πεις πού πας για την ανάγκη σου;
- Ντέιβι, ξέρεις πώς νιώθω για σένα. - Το ξέρω.
Δεν θα μάθεις ποτέ πού είναι αυτό το μέρος.
Δεν θα μου πεις πού είναι;
Όχι, δεν πρόκειται να σου πω πού κάνω την ανάγκη μου.
- Δεν θα το βρεις. - Έλα τώρα, Λάρι!
Εγώ κάνω την ανάγκη μου εδώ
που θα μπορούσε κάλλιστα να είναι το έκτο επίπεδο της Κόλασης του Δάντη.
Και...
- Τι; - Να σου κάνω μια ερώτηση;
Φυσικά.
Μόλις συνειδητοποίησα πως δεν σε έχω δει ποτέ χωρίς το καπέλο.
Αυτό το καπέλο; Δεν μ' έχεις δει ποτέ χωρίς αυτό;
- Ούτε μία φορά. - Μ' αρέσει. Μου πάει.
Σε ξέρω εννιά μήνες, έτσι;
- Ναι. - Και δεν το βγάζεις ποτέ.
- Το έχω βγάλει. - Αλήθεια;
Απλώς δεν με έχεις δει. Το βγάζω το βράδυ.
Κανείς δεν σε έχει δει χωρίς το καπέλο. Έχω ρωτήσει κι άλλους.
- Τι είναι; Από ρακούν; - Ρακούν, ναι.
Ένα σιχαμερό πτωματοφάγο.
- Και πώς μπορείς να το φοράς; - Εσύ το λες σιχαμερό, εγώ πολυμήχανο.
- Τρέφονται με σκουπίδια. - Ξέρεις ποιο είναι το θέμα;
Δένει τέλεια με όλο το ντύσιμο.
Το φορούσες ως και τη μέρα που πήγαμε για μπάνιο.
- Δεν μου αρέσει να με χτυπά ο ήλιος. - Το θέμα είναι...
- πως φαίνεται σαν να κρύβεις κάτι. - Δεν κρύβω τίποτα.
- Αλήθεια; - Δεν κρύβω τίποτα.
Να σου πω μια ιστορία; Γνώρισα μια γυναίκα κάποτε.
Φορούσα το καπέλο μου κι έκανα καλή εντύπωση. Την ξαναείδα την επομένη.
Αυτήν τη φορά, δεν φορούσα το καπέλο. Και είδε αυτό.
Και απογοητεύτηκε πολύ.
Αυτό που θέλω να πω είναι
πως πίστεψε πως την είχα εξαπατήσει επειδή φορούσα το καπέλο.
Δεν μ' αρέσει αυτό που υπονοείς. Εγώ δεν έχω τίποτα να κρύψω.
- Τι κρύβει αυτό το καπέλο, Ντέιβι; - Ένα κεφάλι.
- Τι υπάρχει στο κεφάλι; - Μαλλιά.
- Θα ήθελα να τα δω. - Αυτή είναι η εμφάνισή μου.
- Αυτό εδώ, τα κρόσσια... - Κατάλαβα.
Σκότωσα αρκούδα όταν ήμουν τριών. Έχει κι αυτό σχέση.
Κόψε τις βλακείες με την αρκούδα που σκότωσες στα τρία σου.
- Δεν είναι βλακείες. - Δεν σκότωσες αρκούδα.
- Σκότωσα... - Άσε μας τώρα.
- Δεν το χάφτω. - Τριάμισι. Το στρογγύλεψα προς τα κάτω.
- Μάλιστα. - Σκότωσα αρκούδα.
- Πάω στοίχημα πως ήταν ήδη ψόφια. - Δεν ήταν.
Ψυχορραγούσε.
Δεν είπα πως δεν τη λύτρωσα. Είπα μόνο ότι σκότωσα αρκούδα.
"Σκότωσες την αρκούδα" και δεν είσαι φαλακρός.
Υπάρχουν μαλλιά κάτω απ' αυτό το καπέλο.
Δείξε μας τα μαλλιά.
- Θες να δεις κάτω απ' το καπέλο; - Ναι.
Είδες. Φημίζομαι για τη γρηγοράδα μου. Τι;
- Ηρέμησε, Ντέιβι. - Θα σου βγάλω τα άντερα
και θα φορέσω εσένα για καπέλο.
Ηρέμησε, Ντέιβι.
Δεν είσαι φαλακρός.
- Χαίρομαι που το ξεκαθαρίσαμε. - Κύριε, ο μεξικανικός στρατός έρχεται.
- Πόσοι είναι; - Δύο χιλιάδες. Ίσως και παραπάνω.
Δύο χιλιάδες...
Είμαστε διακόσιοι Τεξανοί και οι αντίπαλοι είναι δεκαπλάσιοι.
Πες στον συνταγματάρχη Τράβις ότι θα πολεμήσουμε μέχρι τέλους.
- Μάλιστα, κύριε. - Στις επάλξεις!
Τι; Τι είπες;
Είπα ότι θα πολεμήσουμε μέχρι τέλους.
Καλά κατάλαβα. Σίγουρα είναι καλή ιδέα;
Είμαστε εδώ. Θα υπερασπιστούμε το Άλαμο.
Αν είναι να πεθάνουμε όλοι,
ποιο το νόημα;
Γιατί να μη σηκώσουμε λευκή σημαία και να γυρίσουμε σπίτια μας;
- Θα μας πουν δειλούς. - Και ποιος χέστηκε;
Πρέπει να πεθάνουμε εδώ με τιμή!
Θα βγω εκεί έξω να εμψυχώσω τους άντρες.
Άντε, ανάψτε τα!
Συγγνώμη.
Είναι φαλακρός.
Γυαλίζει η καράφλα.
Σοβαρά τώρα, κοιτάξτε τον. Δεν έχει τρίχα.
Τι είναι αυτό;
Θεέ μου... Ο Κρόκετ είναι φαλακρός!
Ο Κρόκετ είναι φαλακρός! Είναι φαλακρός!
Γι' αυτό δεν έβγαζε ποτέ το καπέλο του.
Είναι τελείως φαλακρός.
Δεν μπορώ να επιτεθώ.
Ο Ντέιβι Κρόκετ πολεμά σαν κροταλίας.
Ούτε με δέκα χιλιάδες άντρες δεν θα νικήσουμε.
Δεν ξέρω τι να κάνω.
Στρατηγέ, σταθείτε!
Κύριε! Περιμένετε!
Στρατηγέ!
Στρατηγέ Σάντα Άννα! Κύριε, σταθείτε!
Ηρέμησε, στρατιώτη. Τι συμβαίνει;
Στρατηγέ Σάντα Άννα... Δεν έχει μαλλιά.
- Ποιος δεν έχει μαλλιά; - Ο Κρόκετ.
Φοράει πάντα εκείνο το καπέλο από ρακούν γιατί είναι φαλακρός!
- Φαλακρός; - Ναι.
- Ο Κρόκετ είναι φαλακρός; - Είναι φαλακρός!
Κανένας άντρας με μαλλιά δεν ακολουθεί φαλακρό.
Ποτέ! Δεν έχει τρίχα στο κεφάλι...
Τίποτα! Δεν είναι άντρας!
Ένας φαλακρός είναι φαιδρός!
Ένας φαλακρός είναι γελοίος!
Ναι, γελοίος!
Ένας φαλακρός είναι αποτυχημένος. Οπότε...
Επίθεση στο Άλαμο!
Το πιστεύετε ότι μόλις το 1920
οι γυναίκες στις Ηνωμένες Πολιτείες απέκτησαν δικαίωμα ψήφου;
Η ψήφιση της 19ης Τροπολογίας ήταν το αποκορύφωμα δεκαετιών αγώνα
σουφραζετών, όπως η Σούζαν Μπ. Άντονι.
Το 1869, μαζί με την Ελίζαμπεθ Κάντι Στάντον,
ίδρυσε την Εθνική Ένωση Σουφραζετών,
αγωνιζόμενη για τα δικαιώματα στην ψήφο,
την κατοχή περιουσίας και την ισότιμη πρόσβαση στην εκπαίδευση.
Η Σούζαν Μπ. Άντονι αντιμετώπισε χλευασμό και μισογυνισμό,
παρέμεινε, όμως, αφοσιωμένη στον αγώνα για ίσα δικαιώματα.
Η Σούζαν Μπ. Άντονι υποστήριζε πως όλοι δικαιούνται μια θέση στο τραπέζι.
1884- ΡΟΤΣΕΣΤΕΡ, ΝΕΑ ΥΟΡΚΗ ΟΙΚΙΑ ΤΗΣ ΣΟΥΖΑΝ ΜΠ. ΑΝΤΟΝΙ
Αλλά υπήρχαν κάποια άτομα δίπλα στα οποία δεν ήθελε να καθίσει.
Τι υπέροχο που σας έχουμε όλους στο τραπέζι μας.
Ευχαριστώ που ήρθατε. Σημαίνει πολλά για μένα.
- Σούζαν, ευχαριστούμε. - Ευχαριστούμε για την πρόσκληση.
- Άλφρεντ. - Φαίνονται όλα υπέροχα.
- Ευχαριστούμε για την πρόσκληση. - Εγώ ευχαριστώ.
- Ευχαριστώ, θεία Σούζαν. - Φυσικά.
- Βεβαίως. - Πολύ ευγενικό εκ μέρους σας.
- Τι; - Είπα "ευχαριστώ που ήρθατε".
- Είναι σειρά σας να πείτε ευχαριστώ. - Ενδιαφέρουσα άποψη.
Αλλά, αν το καλοσκεφτείς, είναι περιττό,
γιατί δεν ήσουν εσύ αυτή που με κάλεσε.
Με κάλεσε η όμορφη αδερφή σου, η Ίντιθ. Αυτή που πολιορκώ.
- Έτσι το λένε, σωστά; - Ναι.
Αυτή που πολιορκώ. Εκείνη με κάλεσε.
- Να τι θα κάνω, Σούζι. - Σούζαν.
Λοιπόν, να τι θα κάνω.
Αφού εκείνη με κάλεσε,
σ' εκείνη αξίζει το 90% του ευχαριστώ.
Κοίτα το 90% μου.
Σ' ευχαριστώ για την πρόσκληση.
- Παρακαλώ. - Κι εσένα θα σου δώσω το υπόλοιπο 10%.
- Ευχαριστώ. - Ναι, ωραία.
- Δίκαιο ακούγεται. - Καλύτερα έτσι.
- Ας απολαύσουμε το φαγητό μας. - Ευχαριστώ.
Τα σπαράγγια στη σαλάτα είναι από τον κήπο της Ίντιθ.
- Της αδελφής σας; - Θεέ μου...
Ευχαριστώ, Ίντιθ.
- Είναι πεντανόστιμα. - Έχει ταλέντο με τα λαχανικά.
- Μ' αρέσει να τα βοηθώ να μεγαλώνουν. - Αυτό να λέγεται!
Δεν σας βλέπω να τρώτε.
- Συμβαίνει κάτι; - Ναι.
Δεν πεινάω. Έφαγα αργά το μεσημέρι.
- Τι ώρα; - Στις τέσσερις.
Στις τέσσερις; Γιατί φάγατε τότε ενώ θα ερχόσασταν για δείπνο;
Θα σας πω. Πεινούσα πολύ είμαι φιλάσθενος.
Ναι, πεινούσε σαν λύκος.
Θα μπορούσατε να 'χατε φάει ένα σνακ, ένα κράκερ ας πούμε.
- Ναι, Σούζι, αυτό σκόπευα. - Σούζαν.
Ναι, Σούζαν, αυτό σκόπευα. Αλλά δεν υπήρχαν κρακεράκια στο σπίτι.
- Όλοι έχουν ένα κράκερ στο σπίτι. - Εσύ έχεις;
- Φυσικά. - Συνήθως έχω κι εγώ κράκερ.
Δεν είχα κράκερ που είναι το βασικό συστατικό των σνακ.
- Οπότε, έφτιαξα σάντουιτς. - Σάντουιτς;
Με ψημένα κρεμμύδια...
- Λατρεύει τα κρεμμύδια. - Το έκοψα στα τέσσερα.
Σκόπευα να φάω το ένα τέταρτο. Αλλά το ένα έγινε δύο και μετά, τρία...
- Το έχω πάθει κι εγώ. - Συγγνώμη.
Μάλλον δεν φημίζεσαι για την αυτοσυγκράτησή σου.
Να σου πω κάτι.
Κάθε λεπτό που περνώ πλάι της χωρίς να την αγγίζω
επιδεικνύω τεράστια αυτοσυγκράτηση.
Δηλαδή δεν θα φάτε τίποτα;
- Δεν νομίζω. - Τότε, γιατί ήρθατε;
Καταρχάς, θα δείτε πως καλά κάνατε και με καλέσατε.
- Δεν είμαι ευχάριστη προσθήκη; - Φυσικά.
Θα δείτε. Δεν συναντάς κάθε μέρα προσωπικότητα σαν τη δική μου.
- Αυτό είναι σίγουρο. - Έχω πολλά να συνεισφέρω.
- Στους υπόλοιπους αρέσει το φαγητό; - Πολύ νόστιμο.
- Πράγματι. - Ευχαριστώ.
- Αλήθεια. - Τι μικροσκοπικό πιρούνι.
- Ποια η χρησιμότητά του; - Είναι πιρούνι για σαλάτα.
Γιατί πρέπει να είναι μικρότερο από το πιρούνι του κυρίως πιάτου;
Γιατί τρώμε σε πιάτα; Γιατί έχουμε μαχαίρια;
Γιατί έχουμε ποτήρια; Έτσι συνηθίζεται.
Κάποια πράγματα υπάρχουν από συνήθεια και δεν βγάζουν νόημα.
Όπως το δικαίωμα των γυναικών στην ψήφο. Κάποια πράγματα πρέπει να αλλάζουν.
- Σωστά. - Ακριβώς.
Ξέρετε κάτι; Να σας πω μια θεωρία;
Θα έπρεπε να τρώμε τη σαλάτα με το μεγάλο πιρούνι
για να τρώμε υγιεινά και πιο πολλή σαλάτα.
Το μικρό πιρούνι θα έπρεπε να είναι για το κυρίως πιάτο για να τρώμε λιγότερο.
- Είδατε τι αλλαγή έκανα; - Καινοτόμο.
Είσαι πανέξυπνος.
- Ιδιοφυές. - Τι;
Πάντως, έχει ένα δίκιο.
Αν κοιτάξετε τα μαχαίρια, έχουν ακριβώς το ίδιο μέγεθος.
Είναι ολόιδια.
Ολόιδια. Ποιος άλλος θα έλεγε να αλλάξουμε τα πιρούνια; Κανείς.
- Είναι σαν να δειπνείς με επιστήμονα. - Σας το είπα.
Πού αλλού θα ακούγατε τέτοια σχόλια; Πάντως όχι από αυτούς τους δύο ξενέρωτους.
Εγώ δεν θα το σκεφτόμουν ποτέ.
Αυτοί οι κύριοι, πάντως, είναι αξιοσέβαστοι πολίτες.
Ο Άλφρεντ είναι ο μεγαλύτερος ιδιοκτήτης μύλων στη δυτική Νέα Υόρκη.
Απασχολούμε πάνω από 120 παιδιά.
Να κάνουμε μια πρόποση;
- Πρόποση, Ίντιθ; - Ναι.
Πού είναι το κρασί;
- Εμείς κάνουμε με νερό. - Νερό είναι;
- Δεν πίνω αλκοόλ. - Αν είχαμε κρασί, όλοι θα χαλάρωναν.
- Πρεσβεύουμε την εγκράτεια. - Μάλιστα.
- Στο κίνημα της εγκράτειας, πιστεύουμε... - Εγκράτεια.
...ότι το αλκοόλ είναι κακό και πρέπει να εξαλειφθεί.
Ζούμε μια ζωή με σκοπό.
Ναι, το καταδιασκεδάζετε.
Και βέβαια το καταδιασκεδάζω. Ναι. Περνάω υπέροχα.
Δεν είναι άδικο αυτό;
Επειδή δεν σ' αρέσει το κολύμπι, πρέπει να στερηθούν κι οι άλλοι το νερό;
- Σπίτι μου, κανόνες μου. - Θα έχει έστω πόρτο μετά;
- Όχι, Χέρμπερτ. - Ούτε σέρι;
Εγκράτεια. Σ' αυτό το σπίτι, πιστεύουμε ότι το αλκοόλ είναι κακό.
- Θα το βλέπετε στον μύλο. - Είναι όντως πρόβλημα.
- Τα παιδιά πίνουν. - Και κλαίνε.
Είσαι υπέρ του να πίνουν τα παιδιά στον μύλο;
Αντιπαθώ τόσο πολύ τα παιδιά που πραγματικά δεν με νοιάζει τι κάνουν.
- Σούζαν. - Ναι, αγαπητή μου;
Δεν έχουμε σχολιάσει ακόμη τη νέα εφεύρεση
που εγκαταστήσατε στο σπίτι, το ηλεκτρικό ρεύμα.
Αυτά τα φωτιστικά κι οι πολυέλαιοι είναι υπέροχα.
Δεν ξέρω. Εξακολουθεί να μου αρέσει το φως των κεριών.
Προτιμώ τα κεριά από βοδινό λίπος και κερί.
- Εγώ πιστεύω στην πρόοδο. - Σωστά. Και είναι πιο ασφαλές.
- Πιο ασφαλές από το κερί και τη φλόγα; - Και βέβαια.
- Πώς σε λένε; - Χέρμπερτ.
Χέρμπερτ, μάλιστα. Ήθελα να το θυμάμαι,
σε περίπτωση που συναντηθούμε ξανά τυχαία,
γιατί αποκλείεται να το έχουμε κανονίσει.
Πού το πάτε, κύριε;
Πάντως, το ηλεκτρικό ρεύμα είναι ό,τι καλύτερο έχει υπάρξει.
Πρέπει να βάλω κι εγώ. Ποιος σας το εγκατέστησε;
- Δεν θυμάμαι. - Αλήθεια; Δεν θυμάσαι;
Σοβαρά τώρα; Ειλικρινά δεν θυμάσαι;
Ίντιθ, θέλω να σου μιλήσω για τις σάλτσες.
- Έλα στην κουζίνα, σε παρακαλώ. - Μας συγχωρείτε.
- Κοιτάξτε αυτήν τη γυναίκα. - Σταμάτα.
- Έχετε ξαναδεί τέτοια ομορφιά; - Είναι υπέροχη.
Δύσκολο να πιστέψει κανείς ότι βγήκαν από την ίδια κοιλιά.
- Η μία θα 'ναι υιοθετημένη. - Χρειάζομαι ποτό.
- Αλήθεια; - Και με το παραπάνω.
- Τι σκανταλιάρης που είσαι. - Λόρενς!
Τι σκεφτόσουν όταν κάλεσες αυτόν τον βλάκα;
Εμένα μου είναι συμπαθής. Του φέρεσαι σκληρά.
Όχι. Κάτι δεν πάει καλά μ' αυτόν.
Είναι έξυπνος. Αυτό με τα πιρούνια ήταν ιδιοφυές.
Σιγά! Είναι χειρότερος κι από τον καλλιτέχνη του τσίρκου.
Σου είπα να μη ξαναπιάσεις στο στόμα σου τον Καρλ
- που κατάπινε σπαθιά. - Το παράκανα.
Ο Λόρενς είχε δίκιο.
Εγώ τον κάλεσα. Εμένα έπρεπε να ευχαριστήσει.
Εντάξει. Θα προσπαθήσω να είμαι πιο δεκτική.
Θα προσπαθήσω να δείξω κατανόηση γιατί σ' αγαπώ.
- Ευχαριστώ, Σούζαν. - Τι θα κάνω με σένα;
- Στον αγαπημένο μου συνδαιτυμόνα! - Τι στο καλό νομίζεις ότι κάνεις;
- Αλκοόλ είναι αυτό; - Όχι, είναι νίτρο.
Νίτρο και τρίχες!
Έτσι χαλιναγωγώ τις ορέξεις μου.
Ειδάλλως θα φοβόμουν γι' αυτήν τη φουκαριάρα. Ίντιθ!
- Ίντιθ! - Συγγνώμη, Σούζαν.
- Είσαι κακή επιρροή. - Δεν είμαστε όλοι τόσο τέλειοι όσο εσύ.
Το ίδιο αποτέλεσμα έχει και στις γυναίκες. Φαντάζεσαι έλξη.
Ας αλλάξουμε θέμα. Δεν θέλω καν να το φαντάζομαι.
Σούζαν, είσαι έτοιμη για τη συνάντηση με το Κογκρέσο;
Ανυπομονώ.
Έχουμε συντάξει μια τροπολογία να παρουσιάσουμε στο Κογκρέσο,
για να αποκτήσουν οι γυναίκες δικαίωμα ψήφου.
- Εύγε! Ναι! - Ναι!
Ναι, ναι.
Την ακούσατε;
- Την ακούτε; - Ναι.
- Καλό. - Πολύ πετυχημένο.
- Πού είναι το αστείο; - Δεν μιλάς σοβαρά.
Μιλάω πολύ σοβαρά.
- Έχω αφιερώσει όλη μου τη ζωή στον αγώνα. - Τι θλιβερή μέρα.
- Είναι παράλογο. - Δεν γίνεται να ψηφίζουν οι γυναίκες.
Γιατί να μην έχουμε δικαίωμα ψήφου;
Χάρη σάς κάνουμε που σας το απαγορεύουμε.
Στα μάτια του Θεού, άντρες και γυναίκες είναι ίσοι.
- Σωστά. - Πρέπει να έχουμε ίσα δικαιώματα.
- Ναι. - Έλα τώρα, Σούζι.
- Σούζαν... - Έλα τώρα, Σούζαν.
- Γιατί να μην έχουμε δικαίωμα ψήφου; - Πράγματι, Λόρενς. Γιατί;
Νομίζω πως έχω μια απάντηση.
Έχω μια ιδέα. Να η θέση μου περί το δικαίωμα ψήφου των γυναικών.
Πιστεύω ότι, αν μια γυναίκα είναι όμορφη και βρει έναν άντρα να την παντρευτεί,
δεν θα έπρεπε να έχει δικαίωμα ψήφου.
Μια όμορφη γυναίκα σαν την Ίντιθ θα έπρεπε να 'ναι στο σπίτι,
να μαγειρεύει και να φροντίζει τα παιδιά.
Όμως οι άλλες,
όσες το αντίθετο φύλο δεν θεωρεί ελκυστικές,
οι στρίγκλες, οι υστερικές, οι γεροντοκόρες...
αυτές ας έχουν δικαίωμα ψήφου.
- Καλός συμβιβασμός. - Λογικό ακούγεται.
- Και ποιος θα το κρίνει; - Ευχαρίστως να το αναλάβω εγώ.
- Γιατί εσύ; - Οποιοσδήποτε άντρας μπορεί.
- Οποιοσδήποτε άντρας με κρίση. - Για παράδειγμα, Ίντιθ,
λυπάμαι πολύ, αγαπητή μου, μα δεν μπορείς να ψηφίσεις.
- Ευχαριστώ. - Έλενορ, ούτε εσύ μπορείς.
- Μάρθα, δεν ψηφίζεις. - Είσαι υπερβολικά όμορφη.
Κλάρα, λυπάμαι πολύ.
Κι εσύ, Σούζαν...
Εσύ...
- Εσύ μπορείς να ψηφίσεις. - Γιατί;
Ξέρεις... Επειδή... Ναι, τέλος πάντων.
Ευχαριστώ για την άδειά σου, αλλά δεν τη χρειάζομαι.
Η Ελίζαμπεθ Κάντι Στάντον κι εγώ συντάξαμε την τροπολογία
και ελπίζω οι άντρες στο Κογκρέσο να μη σκέφτονται όπως εσύ, Λόρενς.
Περνάς πολύ χρόνο με την Ελίζαμπεθ Κάντι Στάντον.
Είμαστε πολύ δεμένες. Συνεργαζόμαστε χρόνια.
- Ναι, πολύ δεμένες. - Με βοήθησε να συντάξουμε την τροπολογία.
Θα έλεγε κανείς πως είστε υπερβολικά δεμένες.
Αρχίζω να πιστεύω πως ήρθε η ώρα να φύγεις, Λόρενς.
- Προτείνω να ψηφίσουμε. - Ας ψηφίσουμε.
Ποιος θεωρεί πως ήρθε η ώρα να φύγει ο Λόρενς;
Μόνο οι άντρες ψηφίζουν, φυσικά.
Ίντιθ, συγχώρεσέ με,
αλλά θεωρώ πως πρέπει να ξεκουμπιστείς από το σπίτι μου, Λόρενς.
Έφαγες πριν έρθεις, δεν σου αρέσουν τα πιρούνια,
δεν σου αρέσει το φαγητό, πίνεις, και δεν θέλεις να έχουμε δικαίωμα ψήφου.
Σ' αυτό το σπίτι, οι γυναίκες έχουν δικαίωμα ψήφου.
- Ξεκουμπίσου. - Με διώχνεις;
Ξεκουμπίσου.
Καλά. Φεύγω, Σούζι.
Έλα, Ίντιθ. Φεύγουμε.
Συγγνώμη, Λόρενς.
Είναι αδελφή μου.
Τώρα ξεκουμπίσου από το σπίτι.
- Λοιπόν... - Εντάξει.
Ίσως μπορούμε επιτέλους να φάμε με την ησυχία μας.
Να τος πάλι.
Και κάτι ακόμη, Σούζαν Μπ. Άντονι.
Μην μπεις καν στον κόπο να μου πεις τι σημαίνει το "Μπ".
Και άντε πιρουνίσου!
Άντε πιρουνίσου!
Έξω!
Στις 20 Ιουλίου 1969,
ο Νιλ Άρμστρονγκ και ο Έντουιν "Μπαζ" Όλντριν
έγιναν οι πρώτοι άνθρωποι που πάτησαν στη Σελήνη.
Ο Άρμστρονγκ βγήκε πρώτος
λέγοντας τα περίφημα λόγια "Ένα μικρό βήμα για τον άνθρωπο,
ένα τεράστιο άλμα για την ανθρωπότητα".
Ήταν το αποκορύφωμα της ανθρώπινης εξερεύνησης,
κι ακόμα πιο εντυπωσιακό αν σκεφτεί κανείς
ότι ταξίδευαν στο Διάστημα επί τέσσερις μέρες
σε μια μικρή μεταλλική κάψουλα,
καθοδηγούμενη από υπολογιστή της NASA
με ισχύ ένα εκατομμύριο φορές μικρότερη από αυτή του κινητού σας τηλεφώνου.
Στη διάρκεια του ταξιδιού, ο Νιλ κι ο Μπαζ ήταν σε διαρκή επικοινωνία
με το Κέντρο Ελέγχου της Αποστολής στο Χιούστον
και πρόσφατα δόθηκαν στη δημοσιότητα νέες ηχογραφήσεις
που παρουσιάζουν το ταξίδι τους από άλλη οπτική.
Υψόμετρο 21.000 πόδια. Όλα εξελίσσονται άψογα.
Χιούστον, δώσε μας ένδειξη για τον συναγερμό στις 12:02.
Εντάξει, όλα καλά, Νιλ. Υψόμετρο 21.000 πόδια.
- Όλα φαίνονται καλά από εδώ, Eagle. - Ελήφθη.
Τι δώρο πήρες στην ομάδα εκτόξευσης;
Τι; Δώρο στην ομάδα εκτόξευσης;
- Τι λες; - Εγώ πήρα μπαστούνια γκολφ.
Πήρες δώρο στην ομάδα εκτόξευσης; Σοβαρολογείς;
- Γιατί το έκανες αυτό; - Αφού μας στέλνουν στη Σελήνη.
- Εγώ δεν τους πήρα κάτι. - Δεν πειράζει.
Όχι. Τώρα θα νομίζουν ότι είμαι κανένας τσιγκούνης ή αχάριστος.
- Δεν νομίζουν τίποτα τέτοιο. - Πάντως μού φαίνεται περίεργο
που εσύ τους πήρες δώρο κι εγώ όχι. Θα το σχολιάζουν.
Όταν πας καλεσμένος για φαγητό, πας ποτέ με άδεια χέρια;
Ναι.
- Αυτό δεν είναι σωστό. - Γιατί;
Αν πρέπει να αγοράσω κάτι, τότε, καλύτερα να μην πάω καθόλου.
- Μη με καλείτε. - Δεν το έκανα με τέτοια πρόθεση.
Ήταν απλώς μια όμορφη κίνηση.
Τέτοια πράγματα δεν μου περνάνε από το μυαλό.
Πρέπει κάποιος να μου πει τι έκανε για να τον αντιγράψω.
- Δεν σκέφτομαι ποτέ τέτοιες κινήσεις. - Ένα δωράκι ήταν.
Άκου εκεί πήρε δώρο στην ομάδα.
Υψόμετρο 4.200 πόδια.
Έχετε άδεια για προσεδάφιση.
Ελήφθη. Προσεδάφιση. 4.000 πόδια.
Θα πάθαινες κάτι αν μου το έλεγες; Δεν καταλαβαίνω γιατί δεν μου το 'πες.
- Πάρ' τους ένα δώρο επιστροφής. - Επιστροφής;
Φέρ' τους κάτι από τη Σελήνη. Ένα πέτρωμα.
- Πέτρωμα; - Ναι.
Είσαι με τα καλά σου; Εγώ θα τα κρατήσω.
Θα κρατήσεις όλα τα σεληνιακά πετρώματα;
Ναι. Θα πάρω ένα σωρό πετρώματα.
Πάρα πολλά.
- Τι θα τα κάνεις; Θα τα καταπιείς; - Έφερα σακούλα.
Σακούλα για τα πετρώματα; Πολύ επιστημονικό!
Για να βάλω τα πετρώματα. Είναι σεληνιακά πετρώματα, βλάκα.
Δεν έχουν μελετηθεί.
Μπορούμε να βγάλουμε εκατομμύρια. Σκέψου έξυπνα.
Θα βγάλεις εκατομμύρια από τις ομιλίες.
Δεν χρειάζεται να φέρεις πετρώματα για να χαρίζεις ή να πουλάς.
- Καλά. Μην πεις κουβέντα γι' αυτό. - Συγγνώμη.
- Δεν ήθελα να σε εκνευρίσω. - Λοιπόν, εκνευρίζομαι.
- Καλά, συγγνώμη. - Ας το ξεχάσουμε.
Για μια στιγμή...
Θα προσεδαφιστούμε στη Σελήνη.
Προσεδαφιζόμαστε στη Σελήνη!
Προσεδαφιζόμαστε στη Σελήνη.
Ελήφθη, έχετε άδεια για προσεδάφιση. 3.000 πόδια.
- Ελήφθη. Κατεβαίνουμε στα 3.000 πόδια. - Εντάξει οι ενδείξεις του ραντάρ.
Μπαίνουμε στην τελική φάση. Όλα εξελίσσονται ομαλά.
Παρεμπιπτόντως, νομίζω ότι βρήκα μια καλή ατάκα
για τη στιγμή που θα πατήσω πρώτος στη Σελήνη. Εντάξει;
Τι; Τι εννοείς;
Θα είμαι ο πρώτος άνθρωπος που θα πατήσει στη Σελήνη. Πρέπει να πω κάτι σπουδαίο.
- Σκέφτηκα κάτι. - Ποιος είπε ότι θα κάνεις το πρώτο βήμα;
- Αυτοί. - Ποιοι "αυτοί";
Η NASA. Η ομάδα εκτόξευσης.
Τώρα μαθαίνω πως θα πατήσεις πρώτος στη Σελήνη;
- Κανείς δεν μου το 'πε. - Το είπαν σε μένα.
- Εσένα δεν σ' το είπαν; - Όχι.
Λοιπόν, τι λες γι' αυτό;
"Ένα μικρό βήμα για έναν άνθρωπο, ένα τεράστιο άλμα για την ανθρωπότητα".
Χάλια.
Θεέ μου, τι βλακεία! Απαίσιο.
- Τι; - Πολύ τετριμμένο.
Εγώ θα είχα σκεφτεί πολύ καλύτερη ατάκα
απ' αυτό το βαρετό "ένα μικρό βήμα για έναν άνθρωπο".
Θα έβρισκες κάτι καλύτερο; Για να ακούσω.
- Εννοείται πως θα έβρισκα. - Πες μου τότε, αφού αυτό δεν σ' άρεσε.
"Πήγαινέ με ως το φεγγάρι κι άσε με να παίξω ανάμεσα στ' αστέρια".
- Σαν το τραγούδι. - Ποιο τραγούδι;
- Το "Fly Me to the Moon". - Fly Me to the Moon;
- Του Σινάτρα. - Δεν το ξέρω.
Δεν το έχεις ακούσει, μα ξέρεις τους στίχους κατά λέξη;
Γιατί δεν λες και το "Summer Wind";
"Πήγαινέ με ως το φεγγάρι, άσε με να παίξω...
να δω πώς είναι η άνοιξη στον Δία και στον Άρη".
Ναι. Να πάρει, έχεις δίκιο. Είναι όντως τραγούδι.
Όταν πατήσεις στη Σελήνη, πες
"Αφού τα κατάφερα εδώ, θα τα καταφέρω παντού".
Καλά. Τι λες γι' αυτό; Σηκώνω έναν βράχο, εντάξει;
Κάνω πως τον τρώω και λέω
- "Γκούντα". - Γκούντα;
Ναι, γκούντα. Το τυρί.
- Ναι, το κατάλαβα. - Έχει πλάκα. Απλώς δεν έχεις χιούμορ.
Το θέμα είναι πως δεν έχεις χιούμορ. Όσα αστεία κι αν πω, δεν τα πιάνεις.
- Τι; - Εγώ έπρεπε να πω την ατάκα.
- Γιατί έχω φαντασία. - Τόση που αντέγραψες τον Σινάτρα.
- Έπαιξα σε θεατρικά στο λύκειο. - Μάλιστα.
Έπαιξα τον Ρόμπερτ Μπράουνινγκ στα Μυστικά των Μπάρετ.
Ήμουν καταπληκτικός.
Το ότι έπαιξες στα Μυστικά των Μπάρετ δεν σημαίνει ότι είσαι δημιουργικός.
Έγραψαν για μένα στη σχολική εφημερίδα.
"Ο Μπαζ Όλντριν είναι ο Ρόμπερτ Μπράουνινγκ".
Το "είναι" με κεφαλαία.
Θυμάσαι καμιά ατάκα; Για να την πεις όταν πατήσεις στη Σελήνη.
Eagle, Χιούστον, έχετε άδεια για την τελική φάση.
Ελήφθη. Ετοιμαζόμαστε για προσεδάφιση.
Έχουμε άδεια. Όλα εντάξει.
Ρε καθίκι.
Τώρα κατάλαβα γιατί τους πήρες δώρο.
Ήθελες να πατήσεις πρώτος στη Σελήνη...
- Τους λάδωσες για να το κάνεις. - Τους πήρα δώρο γιατί έτσι είθισται.
Ποιος κάνει δώρα στην ομάδα εκτόξευσης; Κανείς δεν το έχει ξανακάνει.
Κανείς δεν είχε ξανασταλεί στη Σελήνη.
Τι απελπισμένος! Είσαι μεγάλος υποκριτής.
- Εγώ; - Ναι.
Έντουιν, αυτοαποκαλείσαι "Μπαζ".
Επειδή ακούγεται κουλ; Έντουιν Όλντριν σε λένε.
Κι εγώ θα το άλλαζα γιατί το "ιν" και στα δύο ονόματα ακούγεται κάπως.
- Συγγνώμη κιόλας. - Σου έδωσες παρατσούκλι
- δεκάχρονου. "Μπαζ". - Ναι.
Άκου να σου πω, βλάκα. Όταν ήμουν πέντε χρονών,
αντί να χτυπάω τα κουδούνια των φίλων μου, έκανα
"Μπαζ, μπαζ, μπαζ" κι έτσι μου έμεινε το όνομα.
Άρεσε σε όλες τις μανάδες. "Ήρθε ο Μπαζ!"
- Δεν το πιστεύω. - Λες ότι τα βγάζω απ' το μυαλό μου;
- Λέω ότι λες ένα σωρό ψέματα. - Εγώ;
Εσύ είπες τέσσερις φορές ότι πήγες με την κόρη του Ρόκι Μαρτσιάνο.
Πήγα, και ήταν καταπληκτικά.
Σιγά μην άφηνε ο Ρόκι Μαρτσιάνο κάποιον "Μπαζ" να πλησιάσει την κόρη του.
Ο Ρόκι Μαρτσιάνο με γνώρισε και με συμπάθησε.
Οπότε, μη μου λες ότι δεν θα μ' άφηνε να πάω με τη Λούσι.
Γιατί και μ' άφησε, όπως και η Λούσι.
"Σ' άφησε" να πας με την κόρη του; Αυτό ακούγεται...
Τι αρρωστημένη συμφωνία είχες κάνει με τον Ρόκι Μαρτσιάνο;
Eagle, όλα καλά εκεί πάνω;
- Συνεχίζουμε την κάθοδο... 700 πόδια. - Eagle, έχετε άδεια για προσεδάφιση.
Θα σου πω, Νιλ.
Δεν πιστεύω ότι η NASA σου είπε πως θα πατήσεις εσύ πρώτος στη Σελήνη.
- Μου το είπαν. Λέω αλήθεια. - Όχι, δεν σ' το είπε.
- Εσύ είσαι ψεύτης! Ψεύτη! - Εσύ είσαι ψεύτης! Ψεύτη!
- Ψεύτη! - Ψεύτη!
Σας λαμβάνουμε καθαρά, Eagle.
Βάση της Ηρεμίας, εδώ. Ο Eagle προσεδαφίστηκε.
Το Eagle προσεδαφίστηκε.
- Το Eagle προσε... - Προσεδαφιστήκαμε.
Ναι. Προσεδαφιστήκαμε.
Εντάξει, ο κινητήρας έσβησε. Όλα καλά.
Όλα εντάξει.
Η έξοδος στη Σελήνη προχωρά βάσει σχεδίου.
Σταμάτα. Χαλάς τη σεληνιακή προσεδάφιση. Μας βλέπει ο κόσμος.
Παλιοψεύτη!
Γύρνα μέσα!
Ένα μικρό βήμα για τον άνθρωπο,
ένα τεράστιο άλμα για την ανθρωπότητα.
Γύρνα πίσω, κάθαρμα!
Μου το χαλάς, Έντουιν.
Μπαζ με λένε.
- Γλείφτη! - Είσαι παλιοτσιγκούνης!
- Πήρες δώρο στην ομάδα! - Σε σιχαίνονται!
Γι' αυτό δεν ήθελαν να πατήσεις πρώτος.
Γλείφτη!
Άσε με!
- Τα γυαλιά μου! - Σε μισώ!
Απόδοση: The Cubicle